钦定古今图书集成/历象汇编/岁功典/第110卷 > 满江红〈夜饮海棠花下〉 刘克庄
## 钦定古今图书集成/历象汇编/岁功典/第110卷 > 满江红〈夜饮海棠花下〉 刘克庄

老子年来，颇自许、心肠铁石。尚一点、消磨不尽，爱花
成癖。“懊恼每嫌寒勒住，丁宁莫被晴烘拆。”奈暄风、烈
日太无情，如何得。　张画烛，频频惜。凭素手，轻轻摘。
更一番雨过，彩云无迹。今夕不来花下饮，明朝空向
枝头觅。对残红、满院杜鹃啼，添愁寂。